El motivu foi presentar con urxencia a l’ALLA’l llargu y abegosu camín que protagoniza Andecha Astur pa consiguir la reconocencia del idioma d’Asturies nos procesos elleutorales, camín nel que tamos atopando fechos represivos claros y nel que tamién tamos llogrando avances sinificatibles que favorecen el respetu los drechos llingüísticos colleutivos.
#000003
Nel alcuentru falóse de la Sentencia 48/2000, de 24 de febreru de 2000, emitía por la Sala Segunda del Tribunal Costitucional, reconociendo’l drechu d’Andecha Astur,y dende entós el de tolos partíos, a presentar les candidatures n’asturianu. Magar qu’esi drechu esiste, paez, increyiblemente, que sólo lu ta exerciendo Andecha Astur.
#000004
Tratóse d’una sentencia hestórica qu’abrió una nuea forma d’interpretación costitucional del usu l’asturianu nos procesos elleutorales, reconociendo l’Estáu español qu’a vegaes yera preferible permitir el so usu, magar nun seya oficial, pa nun torgar, cola so prohibición, los drechos elleutorales, que tien en superior consideranza.
#000005
Tamién analicemos cómu les Xuntes Elleutorales tán refugando sistemáticamente los escritos n’asturianu que-yos presenta Andecha Astur. Esta represión llingüística fae cuasi imposible la necesaria y llegal comunicación ente l’Alministración elleutoral y Andecha Astur, dexándomos nuna situación de desigualdá d’oportunidaes manifiesta énte los demás partíos, qu’escoyeron rellacionase siempres n’español coles Xuntes Elleutorales. Asina, esta represión imposibilítamos participar n’iguales condiciones que los demás nel repartu d’espacios públicos pa mitines, paneles asinaos pa propaganda, cais pa encartelar faroles, espacios nos medios de comunicación públicos...
#000006
Convocatoria concentración «Asturies Nun Tien Rei»
#000014
Propuestes escontra la precariedá pal futuro D'Asturies
#000016